**Kohila siseliinid ja Raplamaa avalik liin nr.13 alates 29.10.2018**

Alates 29. oktoobrist muutuvad Kohila siseliinide sõiduplaanid:

* Kohila1 – kehtima hakkab uus sõiduplaan
* Kohila5 – 13.35 väljuvale reisile lisandub Mäevana peatus
* Kohila7 neljapäeviti – 16:15 väljuvale reisile lisandub Mäevana peatus
* Kohila11 - 14.30 väljuvale reisile lisandub nõudmisel peatus Jaluse laudad
* Kohila 2, 3, 4, 6, 7A, 8, 9, 10 ja 12 sõiduplaanid ei muutu

Kohila gümnaasiumi ja Tohisoo vahel sõitev buss on kasutamiseks ka Kohila alevi lastele.

Uued sõiduplaanid on [www.peatus.ee](http://www.peatus.ee) lehel nähtavad alates 25.10.2018, samuti Kohila valla kodulehel <http://kohila.kovtp.ee/bussitransport>.

**Raplamaa avalik liin 13** **- Kohila - Hageri - AESPA - Kohila jaam - Kohila**

Alates 29.10 muutub Raplamaa avaliku liini nr.13 sõiduplaan. Liini nr.13 sõiduplaani muudatus aitab vähendada koormust eeskätt Aespa ja Vilivere koolilaste jaoks Kohila1 ja Kohila5 liinil. Maakonnaliinil 13 muutuvad alates 29.10.18 sõidusuund ja väljumisajad. Liin 13 hakkab sõitma samas suunas Kohila1 siseliiniga, kuid ei tee sissesõite Vana-Aespasse, Aespasse ja Tselluloosi. Liin läbib Kohila kooli peatust.

Liin 13 võtab reisijaid peale ainult bussipeatuse märgiga tähistatud peatustest. Liin sobib hästi lastele, kes soovivad peale tulla Suvila, Ikaruse, Soonurme, Mäevana ja Jaagumardi peatustest. Peatuste vahelt tulevad lapsed peavad kasutama koolibussi.

NB! Avalikul liinil 13 on sõidu registreerimise kohustus. Sõitu on mugav registreerida elektroonilise õpilaspileti või ühiskaardiga. Soovitame lapsele muretseda ühiskaart, kuna ühiskaardi valideerimine läheb kiiremini ja mugavamalt kui pileti ostmine. Tasuta sõiduõiguse saamiseks tuleb ühiskaart isikustada. Seda on võimalik teha [www.pilet.ee](http://www.pilet.ee).

Kui õpilasel elektroonilist õpilaspiletit või ühiskaarti ei ole (või see on koju ununenud), saab ta bussijuhilt küsida null-pileti. Rahvastikuregistri järgi Kohila vallas elavad Kohila Gümnaasiumi ja Kohila Mõisakooli õpilased saavad anda ühiskaarti soovist teada oma kooli. Mujal koolides õppivad rahvastikuregistri järgi Kohila vallas elavad õpilased saavad tasuta ühiskaardi soovi korral Kohila vallamaja (Kohila Vabaduse 1) sekretäri käest.

Kohila vallaliinide kohta saab vajadusel täpsemat infot ATKO Liinid OÜ dispetšeri telefonilt 641 8218.